Diari Oficial de la Generalitat Valenciana


Sumari del DOGV 2331, del 24-08-1994 (1994/832252)

RESOLUCIÓ de 20 de juny de 1994, del director general de Promoció Cultural, per la qual s'acorda la inclusió de la Biblioteca Manuel Bas Carbonell en l'Inventari General de Bens Mobles del Patrimoni Històric Espanyol.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2331

Data del DOGV
:   24-08-1994

Secció del DOGV
:   ALTRES DISPOSICIONS

Número del document
:   1994/832252


Data del document
:   20-06-1994

Organisme emissor
:   Conselleria de Cultura

Tipus de document
:   Resolució

RESOLUCIó de 20 de juny de 1994, del director general de Promoció Cultural, per la qual s'acorda la inclusió de la Biblioteca Manuel Bas Carbonell en l'Inventari General de Béns Mobles del Patrimoni Històric Espanyol. [94/5006]  
Vist que la Direcció General de Cultura, amb data de 29 d'octubre de 1986, acordà la incoació de l'expedient corresponent per a la inclusió en l'Inventari General de Béns Mobles del Patrimoni Històric Espanyol de la Biblioteca Manuel Bas Carbonell.  
Considerant que d'acord amb allò establert en l'art. 26.3 de la Llei 16/85, de 25 de juny, de Patrimoni Històric Espanyol; l'art. 29.2 del Reial Decret 111/86, d'acord amb la nova redacció donada pel RD 64/1994; i l'art. 13.10 del Decret 35/94, de 21 de febrer, del Govern Valencià, pel qual s'estableix el Reglament Orgànic i Funcional de la Conselleria de Cultura, segons el qual la Direcció General de Promoció Cultural es l'òrgan competent per resoldre aquest cas, per tenir atribuïda legalment la protecció del Patrimoni Bibliogràfic i Documental en l'àmbit territorial de la Comunitat Valenciana, i de conformitat amb l'art. 26.1 de la Llei 16/85, de 25 de juny, del Patrimoni Històric Espanyol; l'article 29.2 del Reial Decret 111/1986, de 10 de gener, de desenvolupament parcial de la Llei 16/85, d'acord amb la nova redacció donada pel RD 64/1994; i la Llei de Procediment Administratiu, resolc:  
Primer  
Acordar que la Biblioteca Manuel Bas Carbonell siga inclosa en l'Inventari General de Béns Mobles del Patrimoni Històric Espanyol, la qual es descriu tot seguit:  
Denominació: Biblioteca Manuel Bas Carbonell.  
Descripció: biblioteca de temàtica valenciana composta per 19.188 llibres, fullets i manuscrits, que repartits per segles són:  
Llibres del segle XV 1  
Llibres del segle XV 52  
Llibres del segle XVII 63  
Llibres del segle XVIII 671  
Llibres del segle XIX 2.377  
Llibres del segle XX 16.024  
Total de llibres 19.188  
En segon lloc, el nombre de llibres repartits per matèries és el següent:  
0. Generalitats 1.322  
1. Filosofia 184  
2. Religió 709  
3. Ciències socials 1.927  
5. Ciències naturals 154  
6. Ciències i tècnica 372  
7. Arts 620  
8. Literatura 10.088  
9. Història 3.812  
Total de llibres 19.188  
Adreça: Manuel Bas Carbonell, C/ Fray Cristóbal Bas. 03827 Xàbia  
Segon  
Que segons allò disposat a l'article 30.2 de l'esmentat Reial Decret, aquest acord es notifique a l'Inventari General de Béns Mobles del Patrimoni Històric Espanyol, Sots-direcció General de Protecció del Patrimoni Històric, Direcció General de Belles Arts i Arxius del Ministeri de Cultura, per a la seua inscripció definitiva en l'esmentat inventari.  
València, 20 de juny de 1994.- El director general de Promoció Cultural: José María Morera Buelti.